stanford-oval/wikipedia huggingface dataset:
Onyx Grand Prix
Historia > Siirtyminen Formula 3000 -sarjaan

Vuonna 1985 Formula 3000 korvasi Formula 2 -sarjan. Tässävaiheessa Greg Field päätti myydä oman osuutensa tallista Jo Chamberlainille, joka ensivaikutelmana viesti sitä, että tallin toiminta tulisi heikkenemään. Earlen johtama March -tehdastallin kuljettaja Emmanuelle Pirro saavutti kuitenkin kolmostilan mestaruustaistossa vuonna 1985 ja kakkostilan 1986. Lopullinen kruunu tuli vuonna 1987 kun Stefano Modena voitti Formula 3000 -mestaruuden tallin kuljettajana. Modena siirtyi Formula ykkösiin seuraavana vuonna ja hänet korvasi Volker Weidler tallin ykköskuljettajana. Vuodesta 1988 tuli kuitenkin tallille suuri pettymys Weidlerin sijoituttua vasta sijalle 15 sarjataulukossa.
Tästä huolimatta tallin omistajat kokivat Formula 3000 -menestyksen olevan riittävä merkki siitä, että talli kykenee vielä parempaan korkeammilla sarjaportailla.
Historia > Onyx Formula Ykkösiin

Ennen tallin siirtymistä Formula ykkösiin, Paul Shakespeare oli hankkinut itselleen enemmistöosuuden tallin toiminnasta syyskuussa 1988. Uuden omistajan ansiosta, talli sai käyttöönsä mittavan rahasumman, joka mahdollisti tallin siirtymisen F3000 -sarjasta F1 -sarjaan. Martin Dickson palkattiin tallipäälliköksi ja tallin pääsponsoreina toimi savukejätti Marlboro ja belgialainen Moneytron, jonka omisti liikemies Jean-Pierre Van Rossem, joka myöhemmin osti Shakespearen osakkeet itselleen. Van Rossemin johdolla talli uudelleen nimettiin Onyx Grand Prix -nimiseksi. Talli onnistui saamaan käyttöönsä Fordin Cosworth V8 -moottorit ja Goodyearin renkaat. Entinen McLaren -insinööri Alan Jenkins suunnitteli tallille uuden ORE-1 auton kaudelle 1989. Mike Earle oli vielä tallin toiminnassa mukana ja päätti hankkia kuljettajikseen sekoituksen kokemusta ja nuoruutta. Tallin kuljettajina aloitti arvostettu Stefan Johansson ja nuori Bertrand Gachot, jonka ansiosta hänen belgialainen maanmiehensä Van Rossem alun perin oli kiinnostunut Onyx -tallista. Tallin alku vaikutti lupaavalta vaikkakin Autosport -lehden toimittaja Nigel Roebuck ennätti kutsumaan tallin Moneytron -sponsoria "mauttomimmaksi koko sarjan historiassa"
Historia > Uudelleenperustaminen

Mike Earl johti Arena Motorsport -tallia jonkin aikaa kunnes hän päätti uudelleenperustaa Onyx -tallin osallistumaan vuoden 2014 World Touring Car Championship -sarjaan. Tallin oli tarkoituksena käyttää TC1 -versiota Ford Fiestasta. Helmikuussa 2014 kuitenkin osallistumisaikeista luovuttiin koska Ford ei antanut riittävästi tukea projektille. WTCC -sarjan sijaan talli osallistui Ford Focus ST:llä TC3 International Series -sarjaan vuonna 2015.
Tulokset

| Kausi | Runko/Moottori/ Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1989 | Onyx ORE-1 Ford DFR V8 G |  | BRA | SMR | MON | MEX | USA | CAN | FRA | GBR | GER | HUN | BEL | ITA | POR | ESP | JPN | AUS | 6 | 10. |
| 1989 | Onyx ORE-1 Ford DFR V8 G |  Stefan Johansson  | DNPQ | DNPQ | DNPQ | Kesk. | Kesk. | DSQ | 5 | DNPQ | Kesk. | Kesk. | 8 | DNPQ | 3 | DNPQ | DNPQ | DNPQ | 6 | 10. |
| 1989 | Onyx ORE-1 Ford DFR V8 G |  Bertrand Gachot  | DNPQ | DNPQ | DNPQ | DNPQ | DNPQ | DNPQ | 13 | 12 | DNQ | Kesk. | Kesk. | Kesk. |  |  |  |  | 6 | 10. |
| 1989 | Onyx ORE-1 Ford DFR V8 G |  Jyrki Järvilehto  |  |  |  |  |  |  |  |  |  |  |  |  | DNPQ | Kesk. | DNPQ | Kesk. | 6 | 10. |
| 1990 | Onyx ORE-1 Onyx ORE-1B Ford DFR V8 G |  | USA | BRA | SMR | MON | CAN | MEX | FRA | GBR | GER | HUN | BEL | ITA | POR | ESP | JPN | AUS | 0 | 13. |
| 1990 | Onyx ORE-1 Onyx ORE-1B Ford DFR V8 G |  Stefan Johansson  | DNQ | DNQ |  |  |  |  |  |  |  |  |  |  |  |  |  |  | 0 | 13. |
| 1990 | Onyx ORE-1 Onyx ORE-1B Ford DFR V8 G |  Gregor Foitek  |  |  | Kesk. | 7 | Kesk. | 15 | DNQ | DNQ | Kesk. | DNQ |  |  |  |  |  |  | 0 | 13. |
| 1990 | Onyx ORE-1 Onyx ORE-1B Ford DFR V8 G |  Jyrki Järvilehto  | DNQ | DNQ | 12 | Kesk. | Kesk. | Kesk. | DNQ | DNQ | NC | DNQ |  |  |  |  |  |  | 0 | 13. |
Sándor Prokopp

| Mitalit | Mitalit | Mitalit |  |
| --- | --- | --- | --- |
|  Sándor Prokopp |  Sándor Prokopp |  Sándor Prokopp |  |
Maa:   Unkari
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | 300 m sotilaskivääri, asennot |  |
Sándor Prokopp (7. toukokuuta 1887 Kassa – 4. marraskuuta 1964 Budapest) oli unkarilainen ampuja ja olympiavoittaja. Hän edusti seuratasolla budapestilaista BEACia.
Prokopp osallistui olympialaisiin ensimmäistä kertaa Lontoossa 1908, jossa hän oli vapaakiväärin 300 metrin moniasentokilpailussa 43. Tukholman kisoissa 1912 hän sai kultaa vastaavasta kilpailusta sotilaskiväärillä ammuttuna tuloksella 97, ja hän oli mukana vielä Pariisin olympiakisoissa 1924 kaksitoista vuotta myöhemmin. Prokopp oli tuolloin 600 metrin vapaakiväärin makuuasentokilpailussa 55., 25 metrin kuvioammunnassa 53. ja ampui myös vapaakiväärin joukkuekilpailussa, jossa Unkari ei saanut sijoitusta.
Paul Natorp

Paul Natorp
Paul Gerhard Natorp (24. tammikuuta 1854 – 17. elokuuta 1924) oli saksalainen uuskantilainen filosofi, joka kuului Marburgin koulukuntaan. Hänet tunnettiin Platon-asiantuntijana.
Natorpin oppilaisiin kuuluivat filosofi ja historioitsija Ernst Cassirer sekä kirjailija Boris Pasternak. Natorp vaikutti fenomenologian perustajaan Edmund Husserliin sekä Hans-Georg Gadamerin varhaisiin teoksiin. Husserl antoi Natorpin vaikutukselle ja maineelle kiitoksen osasta menestystään. Lukuvuonna 1923-24 Natorp keskusteli ahkerasti Martin Heideggerin kanssa.
Teoksia

Sozialpädagogik (1899)
Logik in Leitsätzen (1904)
Gesammelte Abhandlungen zur Sozialpädagogik (3 osaa, 1907)
Pestalozzi. Leben und Lehre (1909)
Die logischen Grundlagen der exakten Wissenschaften (1910)
Philosophie; ihr Problem und ihre Probleme (1911)
Sozialidealismus (1920)
Beethoven und wir (1920)
Allgemeine Logik, julkaistu postuumisti teoksessa Flach & Holzhey, Erkenntnistheorie und Logik im Neukantianismus (1979)
Aiheesta muualla

Kim, Alan: Paul Natorp The Stanford Encyclopedia of Philosophy. The Metaphysics Research Lab. Stanford University. (englanniksi)
Suuhaara

Fontanka on eräs Nevan suuhaaroista Pietarissa.
Kokemäenjoki virtaa Porin läpi. Sen suisto, jossa joen suuhaarojen eli juopien väliin jäävät Porin luodoiksi nimitetyt suistosaaret, alkaa Porin keskustan tuntumasta. Luotsimäenjuopa, suurin suuhaara lähtee ilmakuvassa oikealle.
Suuhaaroja muodostuu jokeen sen laskiessa mereen tai joskus järveen suistona. Suuhaaroja on myös sisämaassa esiintyvissä kuivan maan suistossa, kuten Okavangon suisto, jossa joki ei tavoita merta kuivuudesta johtuvan haihtumisen takia vaan muodostuu sisäinen valuma-alue. Suomessa ainakin Kokemäenjoen suistossa joen suuhaarojen paikallinen nimitys on juopa.
Esimerkkejä suuhaaroista > Kokemäenjoki

Kokemäenjoen suiston suurimpia suuhaaroja ovat Luotsinmäenjuopa, Raumanjuopa, Huvilajuopa, Lanajuopa, Hevosluodonjuopa, Isojuopa ja Kyläsaarenjuopa Porin edustalla. Kokemäenjoen vanhempia suistovaiheita edustavat muiden muassa Varvourinjuopa ja Kirkkojuopa Porin ja Ulvilan välillä.
Esimerkkejä suuhaaroista > Neva

Pietarissa Venäjällä Nevan suuhaaroista suurimmat ovat Suuri Neva, Pieni Neva, Suuri Nevka ja Pieni Nevka, ja pienempiin suuhaaroihin kuuluu muiden muassa Fontanka.
Pelle Miljoona & Avoimet Ovet

| Pelle Miljoona & Avoimet Ovet> Tiedot |
| --- | --- |
Toiminnassa:  1980–1981
Tyylilaji:  pop/rock/folk
Kotipaikka:  Helsinki
Laulukieli:  suomi
Jäsenet:  Pelle Miljoona, laulu, kitara   Junior Simola, basso   Vando Suvanto, rummut   Pekka Rechardt, kitara  
Levy-yhtiö:  Johanna, 1981  
Aiheesta muualla
Kotisivut
Infobox OKNimi-testi OK: 
Pelle Miljoona & Avoimet Ovet oli suomalainen, 1980-luvun alussa toiminnassa ollut Pelle Miljoonan johtama yhtye. Se teki loppuvuodesta 1980 32 paikkakuntaa kiertäneen rauhankiertueen nimeltä "Sienipilven varjossa" ja julkaisi kiertueen jälkeen alkuvuonna 1981 Rakkaudesta elämään -LP:n.
Diskografia > Albumi

Rakkaudesta elämään (Johanna, 1981)
Diskografia > Singlet

Avoimet ovet / Jalokiviä yössä (1981)
Mitä tänään koulussa opit / Vielä jossain on rakkautta (jukebox-single) (1981)
Pearl (rumpuvalmistaja)

Pearl on japanilainen rumpujen ja lyömäsoitinten valmistaja. Yhtymällä on yhteensä 620 työntekijää Japanin ja Taiwanin tuotantolaitoksissaan sekä Yhdysvaltain ja Englannin
yksiköissään.
Pearlin perusti Katumi Yanagisawa Tokiossa keväällä 1946. Aluksi yhtiö valmisti nuottitelineitä. Toisen maailmansodan aikana Japanissakin virinnyt jazzin harrastus oli yrityksen perustamisen taustalla. Tasaisesti kasvava yritys pääsi osalliseksi 60-luvun rockhuumasta. Jo vuosikymmenten välissä Pearl jakoi tuotantonsa kotimaan ja Taiwanin yksiköihin.
Taiwanin laitoksilla työskentelee nykyisin lähes puolet yrityksen työntekijöistä. Vaikka tuotanto on pääosin siirretty Taiwaniin, Pearl pyrkii kaikin keinoin välttämään kuvaa halpatuotannosta. Tärkeimmän raaka-aineet ja työnjohto ovat tiukasti japanilaisia.
Pearl on vuonna 2007 lanseerannut ensimmäiset Kiinassa valmistetut rumpunsa, Vision-series.
Nykyiset sarjat

Masterworks
Reference Pure
Reference
Masters Maple Reserve
Masters Maple Gum
Masters Maple Complete
Session Studio Select
Crystal Beat
Decade Maple
Export (uudistettu versio, 2013)
Midtown
Roadshow
Mimic Pro - rumpumoduuli
e/MERGE
Entiset sarjat

Masters Premium
Export (julkaistu uudelleen 2013)
Session (julkaistu uudelleen 2012)
Masters
MX, MLX & BLX
DX & DLX
World Series
Custom Z
Rumpaleita

Muun muassa nämä rumpalit käyttävät Pearlin rumpuja:
| 0 | 1 | 2 |
| --- | --- | --- |
|  Aki Hakala (The Rasmus) Heikki Malmberg (Diablo)  Jan Rechberger (Amorphis)  Janne Parviainen (Ensiferum)  Jaska Raatikainen (Children of Bodom)  Jukka Cosmo Kroger (HIM)  Jussi 69 (The 69 Eyes)  Kai Hahto (Nightwish)  Kari "Lacu" Lahtinen (Popeda)  Mikko Siren (Apocalyotica)  Ossi Paananen (Lost Society)  Rainer "Raikku" Tuomikanto (Grave Pleasures)  Rolf Pilve (Stratovarius)  Sakke Koivula (Peer Gunt)  Samuli Mikkonen (Profane Omen)  Tazzy Cruz (Santa Cruz)  Tommy Portimo (Sonata Arctica)  Walttery Vayrynen (Paradise Lost)   |  Michael "Moose" Thomas (Bullet for My Valentine) Gene Hoglan (Death, Strapping Young Lad, Tenet, Dethklok)  Bill Berry (R.E.M.)  Adrian Erlandsson (Brujería)  Nicholas Barker (Testament)  Hellhammer (Mayhem)  Joey Jordison (Slipknot)  Tommy Portimo (Sonata Arctica)  Mike Wengren (Disturbed)  Ian Paice (Deep Purple)  Scott Rockenfield (Queensrÿche)  Eric Singer (KISS)  Chad Smith (Red Hot Chili Peppers)  Tico Torres (Bon Jovi)  Juhana Karlsson (Amoral)  Mike Dupke (W.A.S.P.)  Daniel Erlandsson (Arch Enemy)  Mike Mangini (Extreme, Dream Theater)  |  Jason Rullo (Symphony X) Martin Skaroupka (Cradle of Filth)  Shinya Terachi (Dir en grey)  Яyo (Girugämesh)  Kai (the GazettE)  Jari Sinkkonen (Kotiteollisuus)  Remu Aaltonen (Hurriganes)  Calle Fahllund (Sturm und Drang)  Jukka Mänty-Sorvari (Yö, Dingo)  |
Sukupuolihormoni

Estradiolin kemiallinen rakenne. Estradioli on keskeinen estrogeenihormoni.
Sukupuolihormoni on sukupuolitoimintoihin vaikuttava steroidi. Sukupuolihormonien tuotanto käynnistyy murrosiässä ja niitä erittyy erityisesti sukupuolirauhasista, joista miehellä keskeisiä ovat kivekset ja naisella munasarjat. Sukupuolihormoneja ovat miesten androgeenit eli mieshormonit ja naisten estrogeenit eli naishormonit. Näiden kahden ryhmän lisäksi naisilla tavataan keltarauhashormoneja eli gestageeneja. Ihmisen aivojen aivolisäkkeen erittämät hormonit stimuloivat sukupuolirauhasia tuottamaan sukupuolihormoneita.
Tärkein androgeeni on testosteroni ja tärkein estrogeeni estradioli. Keltarauhashormoneista tärkein on progesteroni. Sukupuolihormonit säätelevät miehen ja naisen sukupuolitunnusmerkkien kehittymistä ja seksuaalitoimintoja. Sukupuolihormonit syntyvät kolesterolista monimutkaisten kemiallisten reaktioiden seurauksena. Sukupuolihormoneilla ei ole riittävästä tuotannosta ja riittävistä pitoisuuksista huolimatta vaikutusta elleivät ne kykene vaikuttamaan niille tarkoitettuihin reseptoreihin. Androgeeneille on androgeenireseptoreita ja estrogeeneille estrogeenireseptoreita. Aivolisäkkeen vajaatoiminta aiheuttaa sukupuolihormonien tuotannon häiriintymistä. Sukupuolihormonien häiriöt ovat lisääntymishäiriöiden syitä. Pienten pitoisuuksien vuoksi testosteronin ja estradiolin mittaamiset ovat vaikeita.
Adolf Butenandt sai Nobelin kemianpalkinnon vuonna 1939 työstään sukupuolihormonien tutkimisessa.
Sukupuolihormonien jaottelu

Androgeenit eli mieshormonit
Testosteroni
Dihydrotestosteroni
Androstenedioli
Androstenedioni
Dehydroepiandrosteroni (DHEA)
Estrogeenit eli naishormonit
Estradioli
Estetroli
Estrioli
Estroni
Keltarauhashormonit eli gestageenit
Progesteroni
Käännös suomeksi
Syndikaatti

Syndikaatti  on termi, jolla kuvataan erimuotoisia yhteisöjä. Nimitys voi viitata esimerkiksi rikollisjärjestöön, myyntikartelliin tai -yhtymään sekä ammattiliittoon. Syndikaatti voi muodostua yksittäisistä henkilöistä tai erillisistä yhteisöistä kuten liikeyrityksistä.
Erityisesti rikollisyndikaatit ovat yritysryppäitä, joilla on rikollisen toiminnan lisäksi myös laillista liiketoimintaa. Sanaa käytetään viittaamaan yhteisöihin usein silloin, kun niihin on olemassa kytkös negatiivisessa tai hämäräperäisessä mielessä.
Sarjakuvasyndikaatteja

Sarjakuvasyndikaatit toimivat sarjakuvien levittäjinä.
DC Comics
King Features Syndicate
Royal Comics Syndicate
United Features Syndicate
Suomessa toimii kolme merkittävää sarjakuvasyndikaattia: ruotsalainen Bulls Press, tanskalainen PIB Features ja suomalaisen Oksialan perheen omistama Tekstikuva Oy.
Phyllis A. Whitney

Phyllis Ayame Whitney (9. syyskuuta 1903 Jokohama, Japani – 8. helmikuuta 2008 Faber, Virginia, Yhdysvallat) oli yhdysvaltalainen kirjailija, joak kirjoitti romantiikkaa ja jännityskirjallisuutta. Hänen teoksiaan myytiin yli 50 miljoonaa kappaletta, useimmiten pehmeäkantisina versioina.
Whitney syntyi Japanissa ja vietti lapsuutensa vuoteen 1918 Kaukoidässä, jossa hänen isänsä työskenteli vientiyrityksen palveluksessa ja hotellialalla.
Hän alkoi kirjoittaa pöytälaatikkoon jo teini-ikäisenä, mutta haaveili varsinaisesti tanssijan urasta. Whitneyn isä kuoli kun hän oli 15, ja Whitney muutti äitinsä kanssa Yhdysvaltoihin. Hön työskenteli kirjakaupassa ja myi kirjoituksiaan lehtiin. Ensimmäisen kirjansa hän julkaisi vasta noin 40-vuotiaana.
Whitneylle myönnettiin Edgar-palkinto vuosina 1961 ja 1964. Yhdysvaltalainen rikoskirjailijayhdistys Mystery Writers of America myönsi hänelle 1998 elämäntyöstä jännityskirjallisuuden Grand Master -arvon.
Hän kirjoitti uransa aikana sekä lapsille että aikuisille suunnattua jännityskirjallisuutta. Hänen tuotantonsa käsittää yli 70 romaania, joista viimeinen, Amethyst Dreams, ilmestyi 1997. Whitney vietti 100-vuotispäiväänsä 2003 ja eli vielä miltei neljä ja puoli vuotta ennen kuolemaansa keuhkokuumeeseen 104-vuotiaana.
Suomennetut teokset

Camilla (1962)
Columbella (1967)
Kirjavaliot (1979, sisältää lyhennelmänä teoksen Kivinen härkä)
Kirjavaliot (1988, sisältää lyhennelmänä teoksen Hopeamiekka)
Koralliruusut (1987)
Korpinsulan varjo (1989)
Koston joutsen (1993)
Kuoleman orkidea (1986)
Kuuntele kuiskaajaa (1972)
Lahjomaton kohtalo (1983)
Laulavat kivet (1991)
Liekehtivä puu (1988)
Malinda (1969)
Mustat helmet (1965)
Nainen ilman menneisyyttä (1992)
Neitsytmatka (1968)
Sateenkaari sumussa (1990)
Sininen liekki (1963)
Smaragdisormus (1984)
Sydän kuin jäätä (1971)
Tulivuoren kukka (1988)
Tähdenlento (1994)
Aiheesta muualla

Viralliset sivut. (englanniksi)
Phyllis A. Whitneyn muistokirjoitus Helsingin Sanomissa[vanhentunut linkki].
Phyllidia

| Phyllidia |
| --- | --- |
 Phyllidia varicosa
Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Alaluokka::  Takakiduskotilot Opisthobranchia
Lahko::  Vapaakiduskotilot Nudibranchia
Alalahko::  Euctenidiacea
Heimo::  Phyllidiidae
Suku::  Phyllidia  Cuvier, 1797
Katso myös
   Phyllidia Wikispeciesissä   Phyllidia Commonsissa 
Infobox OKNimi-testi OK: 
Phyllidia on vapaakiduskotiloiden lahkoon (Nudibranchia) kuuluva merietanasuku. Siitä tunnetaan noin 30 värikästä lajia. Niillä on soikea vartalo, ja voimakkaasti poimuttunut, nystypintainen vaippa. Etuosassa on kaksi poimullista tuntosarvea, joiden hajua ja makua sekä tuntoa aistivien solujen avulla kotilo etsii ruokaa. Peräaukko sijaitsee eläimen selän takaosassa. Toisin kuin monilla muilla sulkamerietanoila, tämän suvun lajeilla ei ole esillä suuria sulkamaisia kiduksia.
Lajeja

Phyllidia babai
Phyllidia elegans
Phyllidia flava syömässä Anxinellaa
Phyllidia ocellata
Aiheesta muualla

Nudipixel (Arkistoitu – Internet Archive) Paljon valokuvia
Suuhygienisti

| Suuhygienisti |
| --- | --- |

Tyyppi:  ammatti
Toimiala:  hammaslääketiede, terveydenhuolto
Koulutus:  ammattikorkeakoulu
Työpaikka:  sairaala, terveyskeskus, yksityinen terveydenhoito, hammashoitola
Lähinimikkeitä:  hammashuoltaja
Suuhygienisti on ihmisten suun terveydenhuollon ammattilainen, jonka työnkuvaan kuuluu suunterveyden edistäminen sekä hammas- ja suusairauksien ehkäisy ja varhaishoito. Suuhygienisti työskentelee muun muassa terveyskeskuksissa, hammaslääkäriasemilla, kouluissa ja päiväkodeissa.
Suomessa suuhygienistiksi opiskellaan ammattikorkeakoulussa suun terveydenhuollon koulutusohjelmassa. Tutkinnon laajuus on 210 opintopistettä, ja opiskelu kestää noin 3,5 vuotta. Valvira myöntää suuhygienistin ammatinharjoittamisoikeuden. Vuonna 2013 Suomessa oli noin 1 600 terveyspalveluissa työskentelevää suuhygienistiä.
Laillistettu suuhygienisti voi suorittaa rajatun lääkemäärämisoikeuden koulutuksen ja hakea hakea oikeutta rajattuihin lääkemääräyksiin Valviralta.
Suuhygienistin ammatilliset valmiudet hoitotyössä

eri-ikäisten suun terveystarkastukset
hoidon tarpeen arviointi ja hoitosuunnitelman teko omalla vastuualueella
suun terveydentilan kartoitus ja seuranta
esidiagnostiset tehtävät: limakalvot, kiinnityskudokset, karies, purenta
terveysneuvonta (esim. yksilöllinen suunhoitovälineiden ja -tuotteiden käytönohjaus; ruokailutottumusten arviointi ja terveelliseen ravitsemukseen ohjaus)
biofilmin, plakin, hammaskiven ja värjäymien poisto hammaspinnoilta
hampaiden pinnoitus
syljen erityksen mittaukset
suun mikrobiologiset näytteet ja niiden alustava tulkinta
reikiintymisen syiden selvittäminen ja ennaltaehkäisy
fluori- ja klorheksidiinikäsittely
vihlovien hampaiden hoidot
kiinnityskudossairaan potilaan ylläpitohoito
puudutus
kuvantaminen (suun röntgenkuvat)
keinojuurirakenteiden puhdistukset ja ylläpitohoidot
väliaikaisen paikan asettaminen
paikkojen viimeistely ja kiillotus
purentaongelmapotilaan neuvonta ja kuntouttaminen
hampaiden vaalennukset ja vaalennusmuottien valmistus
hammaskorujen kiinnitys ja hoito
moniammatillinen yhteistyö eri alojen ammattiryhmien kanssa
lasten oikomishoitoon osallistuminen
Aiheesta muualla

Suomen Suuhygienistiliitto SSHL ry
Suun Terveydenhoidon Ammattiliitto ry
Svetlogorsk (Krasnojarskin aluepiiri)

Svetlogorsk (ven. Светлого́рск) on kaupunkityyppinen taajaman muodostama kaupunkikunta Krasnojarskin aluepiirin Turuhanskin piirissä Venäjällä. Se sijaitsee Jenisein sivujoen Kureikan varrella.
Taajamassa asui yhteensä 1 014 ihmistä (väestönlaskenta 2010).
Taajama on syntynyt vuosina 1975–2002 rakennetun Kureikan vesivoimalaitoksen yhteyteen.
Aiheesta muualla

Svetlogorskille ja Kureikan voimalalle omistettu sivusto (venäjäksi)
Pearl (albumi)

| Pearl Janis Joplin & Full Tilt Boogie Band |
| --- | --- | --- |

Studioalbumin tiedot
 Äänitetty : 5. syyskuuta – 3. lokakuuta 1970
 Julkaistu: 11. tammikuuta 1971
 Formaatti: LP
 Tuottaja(t): Paul A. Rothchild
 Tyylilaji: blues rock, soul blues, psykedeelinen rock, funk rock
 Kesto: 34.10
 Levy-yhtiö: Columbia
Janis Joplinin muut julkaisut
| I Got Dem Ol' Kozmic Blues Again Mama! 1969 | Pearl 1971 | In Concert 1972 |
Pearl on Janis Joplinin toinen studioalbumi. Se julkaistiin postuumisti 11. tammikuuta 1971 Columbia Recordsilla. Pearl on myynyt nelinkertaisesti platinaa. Se valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. Heinäkuussa 2017 Yhdysvaltojen julkisen palvelun radioyhtiö NPR nimesi Pearlin kymmenen merkittävimmän naisen tekemän musiikkialbumin joukkoon.
Kappaleet > A-puoli

Move Over  – 3.39 (säv. Janis Joplin)
Cry Baby  – 3.56 (säv. Jerry Ragovoy, Bert Berns)
A Woman Left Lonely  – 3.27 (säv. Dan Penn, Spooner Oldham)
Half Moon  – 3.51 (säv. John Hall, Johanna Hall)
Buried Alive in the Blues  – 2.24 (säv. Nick Gravenites)
Kappaleet > B-puoli

My Baby  – 3.44 (säv. Jerry Ragovoy, Mort Shuman)
Me and Bobby McGee  – 4.29 (säv. Kris Kristofferson, Fred Foster)
Mercedes Benz  – 1.46 (säv. Janis Joplin, Bob Neuwirth, Michael McClure)
Trust Me  – 3.15 (säv. Bobby Womack)
Get It While You Can  – 3.23 (säv. Jerry Ragovoy, Mort Shuman)
Kokoonpano

Janis Joplin – laulu, kitara kappaleessa ”Me and Bobby McGee”
Richard Bell – piano
Ken Pearson – urut
John Till – sähkökitra
Brad Campbell – basso
Clark Pierson – rummut
Bobby Womack – akustinen kitara kappaleessa ”Trust Me”
Bobbye Hall – congarummut, lyömäsoittimet
Phil Badella – taustalaulu
Vince Mitchell – taustalaulu
John Cooke taustalaulu
Sandra Crouch – tamburiini
Arviot

Allmusic:
Robert Christgau: A–
Syama Sastri

Syama Sastrin kuva Intian postimerkissä
Syama Sastri (teluguksi శ్యామ శాస్త్రి, Śyāma Śāstri; 1762 Thiruvarur – 1827) oli intialainen karnaattisen musiikin säveltäjä. Hän oli vanhin yhteisesti karnaattisen musiikin kolminaisuutena tunnetuista säveltäjistä.
Sastri sai opetusta ragoissa ja taloissa askeetikko Sangeeta Swamilta. Hän oli lähtöisin Thiruvarurista, mutta asui Thanjavurissa. Sastrin noin kolmestasadasta laulusta noin 60–70 on säilynyt. Teosten joukossa ovat Meenakshi-jumalattaren kunniaksi sävelletyt yhdeksän kritiä, joista käytetään yhteisnimeä Navaratnamalika. Sastri suosi ragoista varsinkin anandabhairavia. Hänen tuotantonsa koostuu kokonaan uskonnollisesta musiikista. Osa lauluista on rytmisesti hyvin rikkaita. Sastri käytti sävellyksissään lähinnä telugun kieltä, mutta hän laati joitain sävellyksiä myös sanskritiksi ja tamiliksi.
Suukko (makeinen)

Krembo eli suomeksi suukko.
Krembo sisältä.
Suukko on tanskalainen ympäri maailmaa eri nimillä tunnettu makeinen. Tanskassa 1800-luvulla kehitettyä makeista on kutsuttu nimellä flødeboller eli ’kermapulla’. Makeista on kutsuttu myös nimellä negerkys, josta suomalainen nimi neekerinsuukko on tullut. Nimitys crembo/krembo makeiselle on tullut Israelista, jossa makeista kutsuttiin alun perin eurooppalaiseen tapaan nimellä roš kuši eli ’neekerin pää’. Myöhemmin nimityksestä luovuttiin ja siirryttiin käyttämään nimitystä krembo. Krembo on yhdistelmä heprean kielen sanoista krem (kerma) ja bo (sisällä). Krembossa on pyöreän keksin päällä munavaahtoa, joka on kuorrutettu ohuesti suklaalla. Makeinen on kääritty alumiinifolioon. Israelissa tätä herkkua syödään vain talvisaikaan mutta runsain määrin.